ལ་སྟོད་པ་ཆུང་བ་རྟོགས་ལྡན་མགོན་པོ་རྒྱལ་མཚན་ནི་ཐུགས་དམ་སྤང་རྟོགས་ཀྱི་རྩལ་རྫོགས་ནས།
ཀོང་པོར་ནགས་མདའི་དགོན་པ་བཟུང༌། དེར་གཞན་ཕན་གྱི་ཕྲིན་ལས་ཟླ་མེད་པ་བྱུང༌། བཀའ་བརྒྱུད་ཀྱི་
ཆོས་སྐོར་ཕལ་མོ་ཆེ་ཐམས་ཅད་མཁྱེན་པ་རོལ་པའི་རྡོ་རྗེ་ལ་ཕུལ་ནས་བརྒྱུད་པ་འདིར་བཀའ་དྲིན་མཆོག་
ཏུ་གྱུར། ཕྱིས་དགོན་པ་དེ་ཉིད་དུ་གཤེགས་པར་གྲགས། ཁུ་ཡོར་རྟོགས་ལྡན་གྱིས་ཚུར་རིན་ཆེན་གླིང་དུ་
བཞུགས་ནས་དགོན་པ་བསྐྱངས། ཤྭ་སྒོམ་གྱི་སྤྲུལ་པ། རྟོགས་ལྡན་ཁྲག་སྐྱུགས་ནི། རྐྱེན་དྲག་པོ་ལ་ཐོག་
315

འགེལ་ནུས་པའི་སྙིང་སྟོབས་ཅན། སོག་ཟམ་ཁའི་དགེ་བསྙེན་དངོས་སུ་ཁྲིད་པ་སོགས་ཀྱི་བརྟུལ་ཞུགས་
ཅན་གྲུབ་ཐོབ་རྩོད་མེད་དུ་གྲགས། ཕྱིས་ནགས་ཕུའི་གདན་ས་མཛད་ཅིང༌། འདིས་དབོན་བརྒྱུད་རྣམས་
ཀྱིས་རིམ་པར་བཟུང༌། ཉང་ཀོང་བྲག་གསུམ་གྱི་ཆོས་སྡེ་ཕལ་ཆེར་གྱི་བདག་གཉེར་བྱེད་པ་བྱུང༌། །རྟོགས་
ལྡན་ཀྲེ་བོ་ནི་མངོན་ཤེས་དང་ལྡན་པ་ཞིག་སྟེ། དབུས་གཙང་གི་མཚམས་ཀྱི་ལམ་འཕྲང་དུ་བཞུགས་ནས།
གཙང་ན་བྱང་སེམས་བླ་རྒྱལ་གྱི་སྐྱེ་བ་རྒྱལ་སྲས་ཐོགས་མེད་པ་སོགས་བཞུགས་པ་ལ་ཞལ་མཇལ་གྱིས།
ཞེས་འགྲུལ་པ་རྣམས་ལ་བསྐུལ་མ་མཛད་པར་གྲགས། ཧོར་རྟོགས་ལྡན་ནི་མཁའ་འགྲོ་མ་རྣམས་ཀྱིས་
དུས་སུ་འཚོ་བ་འདྲེན་པ་ལ་དངོས་སུ་ལོངས་སྤྱོད་པའི་ངོ་མཚར་ཅན་ཞིག་ཡོད་པར་གྲགས། རྫ་རས་བྱང་
ཆུབ་རིན་ཆེན་ནི། བདེ་ཆེན་གྱི་རྫ་ཁྲོད་ནས་ལུས་མ་སྤངས་པར་མཁའ་སྤྱོད་དུ་གཤེགས། རྫ་རས་གཅིག་
ལྷོ་རྒྱུད་དུ་བྱོན་ནས་མི་མ་ཡིན་གདུག་པ་ཅན་བཏུལ་བར་གྲགས། རྟོགས་ལྡན་ཡེ་རྒྱལ་བ་ནི་ཉམས་རྟོགས་
ཀྱི་ཡོན་ཏན་དུ་མ་དང༌་ལྡན་ཞིང༌། ཉང་ཀོང་བྲག་གསུམ་དུ་ཕྲིན་ལས་ཆེ། སློབ་མ་རྟོགས་ལྡན་འགའ་ཞིག་
ཚར། ལྷ་གཞེར་རྟོགས་ལྡན་དབང་ཕྱུག་བཟང་པོ་ནི། རྟོགས་ལྡན་རྩོད་མེད་དུ་གྲགས་ཤིང༌། དེའི་སློབ་
བརྒྱུད་ལ་ལྷ་གཞེར་གྱི་བན་སྒར་རྣམས་བྱུང་ངོ༌། །རྟོགས་ལྡན་མགོན་པོ་ཡེ་ཤེས་ནི་སྒོ་མོ་བ་སྐྱེས་མཆོག་
ཆོས་རྗེའི་སློབ་མ་སྟེ། སྤྱིར་བླ་མ་བརྒྱར་ཉེ་བ་ཞིག་བསྟེན། གདམས་ངག་མང་པོའི་བང་མཛོད་དུ་གྱུར།
རང་བྱུང་ཞབས་ལས་མཁའ་འགྲོ་སྙིང་ཐིག་སོགས་ཀྱི་ཆོས་ཀ་རྣམས་གསན། འབྲི་གུང་སྟག་ལུང་བ་རྭ་
སྒྲེང་བ་ལ་སོགས་པའི་ཆེན་པོ་མང་པོའི་བླ་མར་གྱུར་པ་ཞིག་གོ །ཉེ་གནས་རྔད་མདའ་བ་ཡེ་ཤེས་རྒྱལ་
མཚན་ནི། སོག་ཙནྡན་དགོན་དུ་བཞུགས་ཤིང༌། རྫོགས་ཆེན་སྙིང་ཐིག་གི་བསྟན་པ་སྤེལ་བར་མཛད།
སྟག་ཞིག་ཚུལ་ཁྲིམས་རྒྱལ་མཚན་ནི། སྟག་ཚའི་ནང་ཚན་གེ་ཡག་གི་བོན་པོའི་བརྒྱུད་ཡིན་ཞིང༌། རྗེ་རང་
བྱུང་བ་ལས་གདམས་ངག་ཐོབ་པས་རྟོགས་པ་ཁྱད་པར་ཅན་འཁྲུངས། ཕྱིས་ལྷོ་རོང་དུ་སྒྲུབ་པ་མཛད་ཅིང་
བཞུགས། དེ་ཉིད་ལ་ཕྲིན་ལས་ཆེར་མ་བྱུང་ཡང་དབོན་པོ་རྣམས་ཀྱིས་ཇོ་གདན་བྱང་ཆུབ་བཟང་པོ་ལ་
གཏུགས་ནས་ ཕྲིན་ ལས་ ཆེར་བྱུང་ ཞིང་དགོན་པའང་ཡོད། ནགས་མགོ་ རིན་ འབྱུང་ བ་ ནི། རྗེ་ རང་ བྱུང་
ཞབས་དང༌། བླ་མ་ཤར་པ་ལས་དབང་ཁྲིད་རྣམས་གསན་ཏེ། ལྷ་སྟེང་གི་མདུན་རི་ནགས་མགོར་ལོ་མང་
དུ་སྒྲུབ་པ་མཛད་པས་གནས་དེའི་མིང་མཚན་དུ་ཐོགས་ཤིང༌། རི༌མགོ་བ་ཡང་ཟེར། ཐུགས་དམ་སྤང་
རྟོགས་ཀྱི་རྩལ་ཆེར་རྫོགས་པས། སྐྱེ་བ་བརྒྱ་ཕྲག་དྲན་པ་སོགས་ངོ་མཚར་དཔག་ཏུ་མེད། ཡོན་བདག་
316

རྣམས་ ཀྱི་ངོར་ཆུ་བར་ གྱི་དགོན་པ་བཏབ། གདམས་ངག་གིས་བསྐྱངས་པས། རྟོགས་ལྡན་མང་དུ་ཚར་
ཞིང་ཕྲིན་ལས་ཆེ་བར་བྱུང༌། དེར་སྐུ་གཤེགས་པའི་རྗེས་སུ་དགོན་པ་ཁག་གཉིས་སུ་གྱེས་ནས་གཅིག་ལྷ་
སྟེང་དུ་བསྟེན། གཅིག་ལ་གོང་གནས་ཐང་དུ་སྤོས་ནས་དགོན་པ་བྱས་ཞེས་གྲགས། མཁས་པ་ཤེས་རབ་
རིན་ཆེན་ནི། ཀོང་པོར་རྗེ་རང་བྱུང་བའི་ཞབས་ལ་ཐུག་ཅིང་ཕྱིས་ལྷ་སྟེང་དུ་བཞུགས་ནས་རྗེའི་རྣམ་ཐར་
མཛད་པ་པོ་དེའོ། །རྫོགས་ཆེན་པ་ཚུལ་བློ་ནི། དབུར་སྟོད་གྲོགས་ནང་དུ་དགོན་པ་མཛད་ནས་རྫོགས་ཆེན་
གྱི་ཕྲིན་ལས་ཆེར་སྐྱོང་བ་ཞིག་གོ །ལྡོང་སྟོན་གཞོན་ནུ་འབུམ་གྱིས། ལྷ་སྟེང་གི་གདན་ས་མཛད། དགོན་
པའི་དར་རྒྱས་ཕྲིན་ལས་ཆེ་བར་བྱུང༌། དེ་ནས་རིམ་བཞིན་སློབ་བརྒྱུད་ཀྱིས་གདན་ས་བཟུང་བས་དགེ་
འདུན་ཀྱང་མང་དུ་བཞུགས་ཤིང༌། ཕྱི་མཐའི་བར་མི་ཉམས་པའི་འཛིན་སྤྲས་ལེགས་པར་བྱུང་ངོ༌། སྤྱན་སྔ་
རྡོར་རིན་པ་ནི། · མགོན་པོ་བེར་གྱི་སྐོར་ལ་མཁས་ཤིང་གྲུབ་པ་བརྙེས་པར་གྲགས། ཞ་ལུ་བ་ཆེ་བ་དྷརྨ་
པས། ཀར་ཤོད་པ་ཏེ་འོད་གསལ་ཕུག་ཏུ་བཞུགས་ནས་ཕྲིན་ལས་བསྐྱངས། རྫ་བར་བ་ཀུན་དགའ་འོད་
ཟེར་གྱིས། གྲྭ་ཤར་དགོན་བཏབ་ཅིང་དེ་དང་མཚུར་ཕུར་བཞུགས་ནས་འགྲོ་དོན་བསྐྱངས།
མཁན་ཆེན་གྲོ་མོ་བ་ནི། གྲུབ་ཐོབ་ཆེན་པོར་བཞུགས་ཤིང་། སློབ་མའང་མང་དུ་ཚར། ཁྱད་པར་གྱི་བུ་ཆེན་
གཉིས་ ཡས་ འགོས་ རྟོགས་ ལྡན་ གྱིས་ གཉག་ རོད་ དུ། འགོམ་ སྒང་ གི་ དགོན་ པ་ བཏབ། རྒྱ་ བླ་ མས་
གླ་ལི་ན་འགེལ་ཚེ་དགོན་པ་བཏབ། དགོན་དེ་གཉིས་ལ་ཕྱི་མོའི་བར་དུ་དར་རྒྱས་བྱུང་བར་འདུག བླ་མ་
ཤེས་རབ་དོན་གྲུབ་ཀྱིས་ནང་བརྟག་དང༌། ཆོས་ཆུང་རྣམས་ལ་བཤད་ཐབས་ཀྱི་ཟིན་བྲིས་མཛད། རྒྱལ་
སྲས་ཀུན་དགའ་བྱམས་པ་ནི། ཕྱིར་མི་ལྡོག་པའི་རྟགས་ཐོབ་པ་སོགས་ཡོན་ཏན་དུ་མ་དང་ལྡན་ཞིང༌།
ཧོར་རྒྱལ་པོས་གདན་དྲངས། ལུང་བཟང༌པོ་གནང༌། ཕྲིན་ལས་ཆེ་བར་བྱུང་ནས་གོང་དུ་གཤེགས། བུ་
སློབ་ཀྱང་མང་དུ་བྱུང༌། གོ་ཤྲཱི་ཀུན་དགའ་རྒྱལ་པོ་ནགས་ཕུའི་གདན་ས་མཛད་ཅིང༌། རྗེའི་དྲུང་གི་བསྟན་
བཅོས་རྣམས་ཁོ་ན་ལ། བཤད་སྒྲུབ་ལྷུར་བླངས། ཕྲིན་ལས་རྒྱ་ཆེན་པོ་བྱུང༌། ཚལ་པའི་དྲུང་ཆེན་སྨོན་ལམ་
རྡོ་རྗེ་ནི། རྗེ་རང་བྱུང་ཞབས་ལས། རབ་བྱུང་བསྙེན་རྫོགས་མཛད་དེ། དགེ་བའི་བློ་གྲོས་སུ་མཚན་གསོལ།
སྔོན་ནས་རྗེ་འདི་ཉིད་རྩ་བའི་བླ་མར་བཟུང་སྟེ། ལུང་རྟོགས་ཀྱི་རྩལ་རྫོགས། རབ་བྱུང་མཛད་མ་ཐག་ན།
དགེ་བཤེས་ཆེན་པོ་རྣམས་འབེལ་གཏམ་གྱིས་ཟིལ་གྱིས་ནོན། སྐུ་འཁོར་བ་རྣམས་ཀྱིས་རབ་བྱུང་མཛད་མ་
ཐག་ནས། འདི་ལྟ་བུའི་མཁྱེན་པ་ངོ་མཚར་ཆེ་ཞུས་པས། འདི་འདྲ་སྔོན་ནས་ཤེས་པ་ཡིན་གསུངས། འོ་ན་
?
317

སྔོན་འབེལ་གཏམ་གཏན་མི་མཛད་པ་ཅི་ལགས་ཞུས་པས། སངས་རྒྱས་ཀྱི་བསྟན་པའི་རྟགས་ཀྱིས་ཆེ་བ་
ཡིན། ངེད་རང་མི་ནག་པས་དགེ་འདུན་ལ་ཆོས་སྐད་བྱས་ན། དཀོན་མཆོག་ལ་བརྙས་པར་འགྲོ་བ་ཡིན།
ད་རྟགས་དང་བསླབ་པ་མཚུངས་པ་ཡིན་པས་བྱས་ཆོག་པ་ཡིན་གསུངས། དེ་ལྟ་བུའི་སི་ཏུ་ཐམས་ཅད་
མཁྱེན་པ་དེས། · ཧོར་ཡུལ་དུ་ཕྱི་མ་བཞུགས་དུས་ཕུལ་བའི་ཞུ་ཡིག་དངོས་རྗེ་དཔའ་བོས་གཟིགས་པ་ན།
འདི་ནས་ཐེགས་ཀར་ཟླ་བ་རེ་རེའི་ཚེས་གཅིག་བྱུང་ངོ་ཅོག་གི་ཐོ་རེངས། འོད་གསལ་གྱི་ངང་དུ་བྱོན་ནས་
བདག་ལ་དབང་བསྐུར་གནང་བར་ཞལ་གྱིས་བཞེས་པ། དེ་ལོ་གཉིས་ཟླ་བ་གཉིས་གསུམ་གྱི་བར་དུ་ཞལ་
བཞེས་ཇི་ལྟ་བར་ཡིད་ཤིན་ཏུ་ཆེས་པར་བྱུང༌། དེ་ཕྱིན་ཟླ་བ་རེ་གཉིས་ནས་གནང་མ་བྱུང་བ་བར་དུ་མོས་
གུས་རྩོལ་བ་ཆུང་པའམ། ཐུགས་བརྩེ་མ་གཏད་པའམ། ཇི་ལྟར་ལགས་ཞེས་སྣང་སྟེ། དེ་ལྟ་བུའི་དཔོན་
སློབ་ཡོད་པར་སྣང༌། རྒྱ་སྟོན་ཀུན་དགའ་བརྩོན་འགྲུས་ནི། གཞི་ས་ལུགས་ཀྱི་གྲུབ་མཐར་ཞུགས་ཤིང༌།
ཆོས་རྒྱུན་ སྣ་ ཚོགས་ འཛིན་ པ་ ཞིག་སྟེ། དྭགས་པོའི་སློབ་མ་གཙང་བཞེར་སྒོམ་པ་ལ། རྗེ་བཙུན་བསོད་
ནམས་རྩེ་མོས་ཐུག་ནས། དྭགས་པོའི་ཆོས་སྐོར་འགའ་ཞིག་གསན་པའི་རྒྱུན་ཡང་འདི་ལ་ཡོད་པར་
སྣང་ངོ༌།
ནེ་རིང་རིན་པོ་ཆེ་ཤཱཀྱ་མགོན་པོ་ནི། རྗེ་རྒོད་ཚང་བའི་སློབ་མ་ནེ་རིང་བ་བདེ་ལེགས་རྒྱལ་མཚན་གྱི་དབོན་
པོ་སྟེ། ཟང་ཟང་ནེ་རིང་གི་དགོན་པ་གདུང་བརྒྱུད་ཀྱིས་བསྐྱངས་ཤིང༌། ཕྲིན་ལས་ཆེ་བ་ཞིག་གོ །